cyanic-selkie/wikianc huggingface dataset:
ความสามารถในการเข้าถึงเว็บ
เครื่องมือในการเข้าถึง
เว็บเบราว์เซอร์ บนคอมพิวเตอร์ส่วนบุคคลเป็นเครื่องมือในการเข้าถึงที่สำคัญที่สุด แต่เว็บเบราว์เซอร์บนคอมพิวเตอร์ส่วนบุคคลไม่ใช่สิ่งเดียวที่มีความสามารถเข้าถึงเว็บไซต์ ในขณะเดียวกันผู้ใช้ที่เข้าถึงเว็บไซต์ด้วยเครื่องมืออย่าง โทรศัพท์มือถือ หรือ PDA ก็มีให้เห็นโดยทั่วไป ในขณะเดียวกันการเข้าถึงเว็บไซต์ของบอตต่าง ๆ จะเปรียบเสมือนการเข้าสู่เว็บไซต์โดยการใช้เบราว์เซอร์ตัวอักษร ซึ่งในปัจจุบันยังถูกใช้โดยคนหลายกลุ่ม
เครื่องมือช่วยเหลือ
นอกจากเครื่องมือในการเข้าถึงแล้ว ยังมีเครื่องมือช่วยเหลือการเข้าถึงสู่คอมพิวเตอร์ เทคโนโลยีดังกล่าวจะมีส่วนช่วยผู้ที่มีความพิการต่าง ๆ ให้เข้าถึงเว็บไซต์ได้ ตัวอย่างเช่น
ซอฟต์แวร์ที่ทำการแปลงข้อมูลจากทางหนึ่งไปอีกทางหนึ่ง จะถูกเรียกว่า Machine-Translation Software ตัวอย่างเช่นบริการ Babelfish ของ AltaVista ที่ทำการแปลงจากภาษาหนึ่งเป็นอีกภาษาหนึ่ง ถือเป็น Machine Translation รูปแบบหนึ่งด้วยเช่นกัน
เครื่องมือช่วยเหลือที่รองรับภาษาไทย
สมาคมคนตาบอดแห่งประเทศไทย เพิ่มเสียงอ่านภาษาไทย (TTS) ที่เรียกว่าโปรแกรมตาทิพย์ (PPATatip) ซึ่งได้รับเงินทุนจากกองทุนของ บริษัท ทีโ อที จำกัด เพื่อนำมาใช้ในโปรแกรมอ่านหน้าจอที่ชื่อว่า JAWS และปัจจุบันได้มีการพัฒนาโปรแกรมอ่านหน้าจอที่เป็นลักษณะรหัสเปิด (Open Source) ที่ชื่อว่า NVDA ซึ่งสามารถนำ PPATatip มาใช้งานร่วมเพื่อให้อ่านภาษาไทยได้
หลักการในการออกแบบเว็บไซต์
World Wide Web Consortium (W3C) ได้ออกหลักการในการออกแบบเว็บไซต์เมื่อปี 1999 โดยใช้ชื่อว่า Web Content Accessibility Guidelines (WCAG) 1.0 โดยมีหลักการโดยสรุปไว้ดังนี้
ในขณะที่หลักการฉบับแรกถูกใช้งานอยู่ หลักการฉบับที่สอง (WCAG 2.0) ก็กำลังถูกร่างอยู่ในปัจจุบัน โดยกำหนดหลักการไว้ 4 หลักการ
มีเกณฑ์ความสำเร็จ 3 ระดับดังนี้
โดยล่าสุด กระทรวงเทคโนโลยีสารสนเทศและการสื่อสาร ได้ออกกฎกระทรวงกำหนดหลักเกณฑ์การเข้าถึงและใช้ประโยชน์จากไอซีที กำหนดหลักเกณฑ์  วิธีการ และเงื่อนไข ในการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยีสารสนเทศและการสื่อสาร เทคโนโลยีสิ่งอำนวยความสะดวกเพื่อการสื่อสาร และบริการสื่อสาธารณะ สำหรับคนพิการ พ.ศ. 2554 ตามมาตรา 20 (6) แห่ง พ.ร.บ.ส่งเสริมคุณภาพชีวิตคนพิการฯ เช่นกัน ซึ่งได้มีการประกาศในราชกิจจานุเบกษาไปเมื่อวันที่ 20 พฤษภาคม 2554 และจะมีผลใช้บังคับหลังครบกำหนด 180 วันนับแต่วันประกาศฯ
ธัญนันท์ มหาพิรุณ
พัทธนันท์ มหาพิรุณ Pattanan Mahapiroon (6 ตุลาคม พ.ศ. 2527) นักร้องและนักแสดงจากรายการเรียลลิตี้โชว์ ทรู อะคาเดมี่ แฟนเทเชีย ซีซั่นที่ 1(ในขณะนั้นยังเป็น ยูบีซี อะคาเดมี่ แฟนเทเชีย) ปัจจุบันมีผลงานในด้านต่างๆในวงการบันเทิงหลากหลายแขนง
ปัจจุบันเปิดวงดนตรีงานแต่งกับเพื่อนๆ ในชื่อ "Middle age Brand"
ประวัติ
ธัญนันท์ มหาพิรุณ หรือ จีน เกิดเมื่อวันที่ 6 ตุลาคม พ.ศ. 2527 ที่โรงพยาบาลตำรวจ สำเร็จการศึกษาระดับมัธยมศึกษาจากโรงเรียนเบญจมราชานุสรณ์ จ.นนทบุรี และระดับชั้นปริญญาตรี ภาควิชาวิทยุกระจายเสียงและโทรทัศน์ คณะนิเทศศาสตร์ มหาวิทยาลัยธุรกิจบัณฑิตย์ เกียรตินิยม อันดับ 2 ขณะนี้กำลังศึกษาปริญญาโท Master of Arts in Integrated Marketing Communications (MA in IMC) มหาวิทยาลัยธุรกิจบัณฑิต ด้านการร้องเพลงคุณจีนเรียนร้องเพลงที่โรงเรียนดนตรีเกษตรศิลป์ ซอยสามัคคี จีน เป็น 1 ใน 11 นักล่าฝันจากโครงการทรู อะคาเดมี แฟนเทเชีย ฤดูกาลที่ 1 รหัสประจำตัว V1 ได้รับรางวัลรองชนะเลิศอันดับ 1 จากการแข่งขัน
มหาวิทยาลัยเกษตรศาสตร์ วิทยาเขตกำแพงแสน
มหาวิทยาลัยเกษตรศาสตร์ วิทยาเขตกำแพงแสน เป็นวิทยาเขตแห่งหนึ่งที่มีการเรียนการสอนของมหาวิทยาลัยเกษตรศาสตร์ ที่มุ่งเน้นให้การศึกษา สร้างสรรค์และพัฒนาความรู้ ให้บริการทางวิชาการ รวมทั้งสืบสานและอนุรักษ์ศิลปวัฒนธรรมที่สอดคล้องกับนโยบายการศึกษา การพัฒนาเศรษฐกิจ และสังคมของประเทศ โดยเฉพาะการพัฒนาและเพิ่มประสิทธิภาพการผลิตทางด้านเกษตร
ธัญนันท์ มหาพิรุณ
ประวัติ
หลังจบการแข่งขันในจากรายการเรียลลิตี้ ทรู อะคาเดมี แฟนเทเชีย ปี 1 จีนและเพื่อนๆนักล่าฝันในseasonที่ 1 ทั้ง 11 คน ได้เข้าเป็นศิลปินในสังกัด จีเอ็มเอ็มแกรมมี่ และได้ออกอัลบั้มเดี่ยวอัลบั้มแรก พร้อมๆกับเพื่อนกลุ่ม V-friends ซึ่งประกอบไปด้วย จีน อ๊อฟ วิทย์ ซีแนม น้ำตาล และ ปอ อัลบั้มชื่อ "JEEN" แนวเพลงป๊อบร็อก เช่น เพลงตะเกียงของเธอ ซึ่งแต่งโดย นิติพงษ์ ห่อนาค, เพลงเธออยู่ไหน และเพลง ลืมไปไม่มีสิทธิ์ ซึ่งแต่งโดย สีฟ้า หลังจากนั้น ก็มีผลงานในวงการบันเทิงด้านต่างๆออกมาเรื่อยๆ
มหาวิทยาลัยเกษตรศาสตร์ วิทยาเขตกำแพงแสน
สถานที่ตั้ง
มหาวิทยาลัยเกษตรศาสตร์ วิทยาเขตกำแพงแสน ตั้งอยู่ เลขที่ 1 หมู่ 6 บ้านทุ่งสมบัติ ตำบลกำแพงแสน อำเภอกำแพงแสน จังหวัดนครปฐม รหัสไปรษณีย์ 73140 โดยมีพื้นที่ของวิทยาเขตครอบคลุม ตำบลกำแพงแสน ตำบลทุ่งบัว และตำบลรางพิกุล จำนวน 7,951 ไร่ 3 งาน  ในอดีตพื้นที่ตำบลที่วิทยาเขตกำแพงแสนตั้งอยู่คือตำบลทุ่งกระพังโหม ซึ่งภายหลังได้มีการแบ่งแยกตำบล  วิทยาเขตกำแพงแสนจึงได้อยู่ในเขตการปกครองส่วนท้องถิ่นของ องค์การบริหารส่วนตำบลกำแพงแสน จังหวัดนครปฐมและพื้นที่บางส่วนอยู่ในองค์การบริหารส่วนตำบลทุ่งบัว และองค์การบริหารส่วนตำบลรางพิกุล จังหวัดนครปฐม
รายนามรองอธิการบดี วิทยาเขตกำแพงแสน
มหาวิทยาลัยเกษตรศาสตร์ วิทยาเขตกำแพงแสน มีรองอธิการบดีมาแล้ว 17 คน ดังรายนามต่อไปนี้
ต้นนนทรี
สมเด็จพระเทพรัตนราชสุดาฯ สยามบรมราชกุมารี เสด็จทรงปลูกต้นนนทรี เมื่อวันที่ 20 ธันวาคม พ.ศ. 2523 บริเวณด้านหน้าศูนย์ปฏิบัติการวิจัยและเรือนปลูกพืชทดลอง มหาวิทยาลัยเกษตรศาสตร์ วิทยาเขตกำแพงแสน
ต้นกัลปพฤกษ์
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จทรงเปิดศูนย์ส่งเสริมและฝึกอบรมการเกษตรแห่งชาติ และทรงปลูกต้นกัลปพฤกษ์ เมื่อวันที่ 16 ธันวาคม พ.ศ. 2524 เพื่อเป็นการรำลึกถึงพระกรุณาธิคุณ จึงกำหนดให้วันที่ 16 ธันวาคม เป็นวันสถาปนาศูนย์ส่งเสริมอบรมการเกษตรแห่งชาติ มี ศ.ดร.ไพฑูรย์ อิงคสุวรรณ อธิการบดี และ รศ.พร สุวรรณวาจกกสิกิจ ผู้อำนวยการสำนักส่งเสริมและฝึกอบรม และ ผศ.พุม ขำเกลี้ยง หัวหน้าศูนย์ส่งเสริมและฝึกอบรมการเกษตรแห่งชาติ พร้อมบุคลากรเฝ้ารับเสด็จ
สนามกีฬา
สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน เป็นสนามฟุตบอลภายในบริเวณมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ส่วนใหญ่จะใช้สำหรับการแข่งขันฟุตบอล และ เป็นสนามเหย้าของ นครปฐม เอฟซี สนามกีฬานี้มีความจุ 4,000 ที่นั่ง
กดัญสก์
กดัญสก์ (Gdańsk, ; Gduńsk; Gedanum, Dantiscum) หรือชื่อเดิมคือ ดันท์ซิช (Danzig, ) เป็นเมืองบนชายฝั่งบอลติก ในตอนเหนือของประเทศโปแลนด์ที่มีประชากร 470,805 คน เป็นเขตมหานครที่ใหญ่เป็นอันดับที่ 4 เป็นเมืองท่าที่สำคัญของโปแลนด์ และยังเป็นเมืองหลักของจังหวัดปอมอแช (พอเมอเรเนีย) ตั้งอยู่บนอ่าวกดัญสก์ (ทะเลบอลติก) และปากแม่น้ำมอตลาวา
เมืองพี่น้อง
กดัญสก์เป็นเมืองพี่น้องกับเมืองดังนี้:
หุ้นส่วนและความร่วมมือ
กดัญสก์ยังร่วมมือกับเมืองดังนี้:
ณัฐทิชา จันทรวารีเลขา
ณัฐทิชา จันทรวารีเลขา (เกิด 3 ธันวาคม พ.ศ. 2545) ชื่อเล่น ฟ้อนด์ เป็นไอดอลและนักร้องหญิงวงบีเอ็นเคโฟร์ตีเอต (BNK48) รุ่นที่ 2 ปัจจุบันเป็นสมาชิก Team NV และหนึ่งในสมาชิกวงคาร์ร่า (อังกฤษ: QRRA)
ประวัติ
ฟ้อนด์เกิดที่จังหวัดกรุงเทพมหานคร แต่ย้ายไปอยู่หัวหินพร้อมกับครอบครัวตั้งแต่สมัยเด็ก นับถือคริสต์ศาสนา นิกายโรมันคาทอลิก จบการศึกษาระดับมัธยมต้นจากโรงเรียนหัวหินวิทยาลัย ปัจจุบันเรียนคณะการสร้างเจ้าของธุรกิจและการบริหารกิจการ มหาวิทยาลัยกรุงเทพ เธอเคยมีผลงานการแสดงก่อนเข้าวงบีเอ็นเคโฟร์ตีเอต เช่น ผลงานโฆษณา, นักแสดงสมทบจากซีรีส์เรื่อง Kiss Me Again, Social Death Vote และนักแสดงรับเชิญละครเรื่อง บุพเพสันนิวาส รับบทเป็น แม่แก้ว
ต่อมาฟ้อนด์เข้าร่วมออดิชันวงบีเอ็นเคโฟร์ตีเอต ในปี พ.ศ. 2561 และได้รับคัดเลือกเป็นสมาชิกรุ่นที่ 2 ของวง และได้รับเลือกเป็นเซ็มบัตสึแถวหน้าในเพลง "ฤดูใหม่" ซึ่งเป็นเพลงประจำรุ่นที่ 2 และเพลง "บีเอ็นเคเฟสติวัล" ปี 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ฟ้อนด์ได้รับคะแนนอยู่ในอันดับที่ 26 ได้เป็นเซ็นบัตสึในเพลงรองของซิงเกิลที่ 6 "ก็เพราะว่าชอบเธอ" ต่อมาในเดือนเมษายน ฟ้อนด์ได้รับเลือกให้เป็นเซ็นเตอร์ในเพลงหลักของอัลบัมที่ 2 ในเพลง จาบาจา (Jabaja) ซึ่งเป็นเซ็นเตอร์คู่กับ ปูเป้ จิรดาภา อินทจักร นอกจากนี้ ฟ้อนด์ยังได้ร่วมแสดงซีรีส์เรื่อง One Year 365 วัน บ้านฉัน บ้านเธอ ร่วมกับ เฌอปราง อารีย์กุล และสมาชิกร่วมวงอีก 6 คน ออกอากาศวันที่ 28 พฤศจิกายน และในปี 2563 นอกจากนี้ ฟ้อนด์ยังได้ร่วมแสดงซีรีส์เรื่อง The Underclass ห้องนี้ไม่มีห่วย ร่วมกับแพรวา สุธรรมพงษ์, นันท์นภัส เลิศนามเชิดสกุล และสมาชิกร่วมวงอีก 9 คน ออกอากาศวันที่ 5 กรกฎาคม
ปี 2565 ได้รับเลือกเป็น 1 ใน 4 เซ็นเตอร์เพลงซิงเกิลหลักที่ 11 ซาโยนาระครอวล์ (Sayonara Crawl) ร่วมกับ แพรวา สุธรรมพงษ์, นิพพิชฌาน์ พิพิธเดชา และ กชพร ลีละทีปและได้แสดงภาพยนตร์ The Cheese Sisters ตอน Deliver แสดงคู่กับ วีรยา จาง ในบท มิว เป็นภาพยนตร์แซฟฟิคเรื่องแรกของค่าย IAM
ปี 2566 ได้รับเลือกให้แสดงนำใน ภาพยนตร์เรื่อง คฤหาสน์ผีปอบ กำหนดฉายทางทรูไอดี กลางปี 2566 ,ซีรี่ส์ เพื่อนผมมีมรดกเป็นโฮมสเตย์ครับ ค่าย TV Thunder คู่กับ รัฐวิทย์ กิจวรลักษณ์ และภาพยนตร์เรื่อง เพื่อน(ไม่)สนิท ค่าย GDH ร่วมกับ อันโทนี่ บุยเซอเรท์, ธิติยา จิระพรศิลป์ มีกำหนดฉายพฤศจิกายน 2566 ในโรงภาพยนตร์
สนธิสัญญาโลคาร์โน
ภูมิหลัง
สนธิสัญญาโลคาร์โนเกิดขึ้นจากการแลกเปลี่ยนหนังสือระหว่างประเทศระหว่างอังกฤษ ฝรั่งเศสและเยอรมนีในช่วงฤดูร้อนของปี 1925 หลังจากที่รัฐมนตรีว่าการกระทรวงต่างประเทศของเยอรมนี กุสตาฟ สเตรียสมานน์ ได้เสนอให้เกิดการปรับเปลี่ยนพรมแดนด้านตะวันตกของเยอรมนีให้เป็นประโยชน์ต่อทั้งสองฝ่าย และเป็นการแก้ไขสนธิสัญญาแวร์ซายที่ไม่เป็นธรรมต่อเยอรมนี และทำให้เยอรมนีสามารถกู้ฐานะของตนกับมหาอำนาจตะวันตก
ข้อตกลง
ตัวการสำคัญที่ทำให้เกิดสนธิสัญญาโลคาร์โนนั้นก็คือ "สนธิสัญญาไรน์แลนด์" ระหว่าง เยอรมนี ฝรั่งเศส เบลเยี่ยม อังกฤษและอิตาลี ซึ่งเยอรมนี ฝรั่งเศสและเบลเยี่ยมนั้นต่างก็ได้ลงนามในสนธิสัญญาไม่รุกรานระหว่งกัน และมีสักขีพยานคืออีกสองประเทศที่มีส่วนในสนธิสัญญาดังกล่าว และถ้าหากเกิดการรุกรานระหว่างกัน ประเทศที่เหลือจะเข้าช่วยประเทศที่ถูกโจมตีทันที
นอกจากนั้น เยอรมนียังได้เซ็นสนธิสัญญากับฝรั่งเศสและเบลเยี่ยมตามอำเภอใจ และสนธิสัญญาที่ไร้ความหมายกับโปแลนด์และเชโกสโลวาเกีย ด้านฝรั่งเศสนั้นได้เซ็นสนธิสัญญาเพิ่มเติมกับโปแลนด์และเชโกสโลวาเกีย ซึ่งสัญญาว่าจะช่วยเหลือกันในกรณีที่เกิดความขัดแย้งกับเยอรมนี จากสนธิสัญญาดังกล่าว อาจกล่าวได้ว่าฝรั่งเศสได้ลงนามเป็นพันธมิตรกับโปแลนด์แล้วเมื่อวันที่ 19 กุมภาพันธ์ 1921 และกับเชโกสโลวาเกียเมื่อวันที่ 25 มกราคม 1924
ผลที่ตามมา
สนธิสัญญาโลคาร์โนนั้นถูกพิจารณาว่ามันจะเป็นหลักสำคัญที่จะพัฒนาความสัมพันธ์ระหว่างประเทศภายในทวีปยุโรป ซึ่งเริ่มต้นด้วยความหวังที่จะมีสันติภาพทั่วโลก เรียกว่า "จิตวิญญาณแห่งโลคาร์โน" ซึ่งปรากฏให้เห็นเมื่อเยอรมนีเข้าเป็นสมาชิกของสันนิบาตชาติ และภายในเดือนมิถุนายน 1930 กองทัพพันธมิตรก็ถอนตัวออกจากแคว้นไรน์แลนด์ทั้งหมด
ตรงกันข้ามกับโปแลนด์ มหาชนชาวโปแลนด์ได้รับควมอับอายจากความล้มเหลวของทูตโปแลนด์และเป็นเหตุที่นำไปสู่การเปลี่ยนรัฐบาลของโปแลนด์ สนธิสัญญาโลคาร์โนนั้นก็ยังทำให้ความสัมพันธ์ระหว่างฝรั่งเศสกับโปแลนด์เลวร้ายลงไปอีก (แม้ว่าจะยังคงเป็นพันธมิตรระหว่างกัน) และเป็นจุดเริ่มต้นของความหวาดระแวงระหว่างโปแลนด์กับชาติตะวันตก สนธิสัญญาโลคาร์โนได้แบ่งทวีปยุโรปออกเป็นสองส่วน ส่วนหนึ่งได้รับการรับรองจากสนธิสัญญาโลคาร์โน และส่วนที่เหลือไม่ได้รับการคุ้มครอง ดังคำของ Józef Beck กล่าวไว้ว่า "เยอรมนีได้ขออย่างเป็นทางการจะโจมตีทางตะวันออก เพื่อให้ทางตะวันตกเกิดสันติภาพ" ความล้มเหลวในการเจรจาจากสนธิสัญญาโลคาร์โนนั้นเป็นตัวแปรหนึ่งที่ Józef Piłsudski ตัดสินใจที่จะล้มล้างรัฐสภาของโปแลนด์
ข้อยกเว้นหนึ่งที่เกิดขึ้นหลังจากสนธิสัญญาโลคาร์โนก็คือ สหภาพโซเวียต ซึ่งได้มองตะวันตก  (détente)  นั้นได้พยายามเก็บตัวเองจากความขัดแย้งในทวีปยุโรปด้วยนโยบายโดดเดี่ยว โดยเฉพาะอย่างยิ่งโดยการถอดถอนเยอรมนีออกจากความสัมพันธ์กับตนภายใต้สนธิสัญญาลาพาลโลแห่งปี 1922 และความตึงเครียดก็ได้เริ่มขึ้นในช่วงยุโรปตะวันออก ด้วยเหตุนี้ เยอรมนีจึงจ่ายเงินราว 50 ล้านดอลลาร์สหรัฐอเมริกาให้กับสหภาพโซเวียต
จิตวิญญาณแห่งโลคาร์โนนั้นมิได้คงอยู่เมื่อแนวคิดชาตินิยมได้ถูกฟื้นฟูขึ้นในเยอรมนีตั้งแต่ปี 1930 ได้มีการเสนอในปี 1934 ให้มีการลงนามในสนธิสัญญา"โลคาร์โนตะวันออก" ซึ่งน่าจะรักษาเขตแดนด้านตะวันออกของเยอรมนีซึ่งมีท่าทีไม่สงบ และโปแลนด์ก็ยืนกรานให้ประเทศตะวันตกได้ให้คำรับรองแก่เขตแดนดังกล่าว ฮิตเลอร์นั้นได้ละเมิดสนธิสัญญาโลคาร์โนโดยตรงด้วยการส่งทหารเข้าไปยึดครองไรน์แลนด์ เมื่อวันที่ 7 มีนาคม 1936
การแข่งขันบาสเกตบอลชิงแชมป์ดิวิชัน 1 ของ NCAA
การแข่งขันบาสเกตบอลชิงแชมป์ดิวิชัน 1 ของ NCAA สามารถหมายถึง
วัดสระกระเบื้อง (จังหวัดกาญจนบุรี)
วัดสระกระเบื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแสลบ อำเภอห้วยกระเจา จังหวัดกาญจนบุรี
หม่อมหลวงยิ่งศักดิ์ อิศรเสนา
หม่อมหลวงยิ่งศักดิ์ อิศรเสนา อดีตนักมวยสากลชาวไทยและอดีตข้าราชการพลเรือนประจำกระทรวงเกษตร (ปัจจุบันคือ กระทรวงเกษตรและสหกรณ์)
วัดสระกระเบื้อง (จังหวัดกาญจนบุรี)
วัดสระกระเบื้อง ไม่ทราบประวัติความเป็นมาที่แน่ชัด แต่จากหลักฐานสถาปัตยกรรมที่พบ สันนิษฐานว่าสร้างมาตั้งแต่สมัยอยุธยาตอนปลาย เป็นวัดร้างมายาวนาน มีการขุดพบพระพุทธรูปปางนาคปรกเก่าแก่ข้างอุโบสถหลังเก่า กรมการศาสนาระบุตั้งวัดเมื่อวันที่ 10 มิถุนายน พ.ศ. 2529 ได้รับพระราชทานวิสุงคามสีมาเมื่อวันที่ 9 มกราคม พ.ศ. 2547
ฟิลิปที่ 2 ดยุกแห่งบูร์กอญ
ฟิลิปผู้กล้าหาญ (Philippe le Hardi) หรือ ฟิลิปที่ 2 ดยุกแห่งบูร์กอญ เป็นขุนนางชาวฝรั่งเศส ผู้เป็นพระราชโอรสองค์ที่สี่ในพระเจ้าจอห์นที่ 2 แห่งฝรั่งเศสและโบนแห่งลักเซมเบิร์ก ฟิลิปได้รับบรรดาศักดิ์เป็นดยุกแห่งบูร์กอญตั้งแต่ปี ค.ศ. 1363 จนกระทั่งสิ้นพระชนม์ ฟิลิปมาจากราชวงศ์วาลัวซึ่งเป็นราชวงศ์พระบรมวงศานุวงศ์ของฝรั่งเศส เมื่อฟิลิปสมรสกับมาร์เกอรีตที่ 3 เคาน์เตสแห่งแฟลนเดอร์ ก็ได้รับตำแหน่งเป็นฟิลิปที่ 2 เคานต์แห่งแฟลนเดอร์, ฟิลิปที่ 4 เคานต์แห่งอาร์ตัว และ ฟิลิปที่ 2 เคานต์แห่งพาลาไทน์แห่งบูร์กอญ ฟิลิปเป็นผู้ก่อตั้งราชวงศ์วาลัว-บูร์กอญที่เป็นสาขาของราชวงศ์วาลัว
วัดสระกระเบื้อง (จังหวัดกาญจนบุรี)
วัดสระกระเบื้องประกอบด้วยโบราณสถานและโบราณวัตถุที่สำคัญ ได้แก่ เจดีย์ทรงเครื่องย่อมุมสมัยอยุธยาตอนปลาย มีชุดฐานสิงห์จำนวน 3 ฐาน องค์ระฆังหักหายแต่สันนิษฐานว่าคงเป็นองค์ระฆังเพิ่มมุม บัวทรงคลุ่มและส่วนของปล้องไฉนที่หักลงมาด้านล่าง อุโบสถมหาอุด ปัจจุบันเหลือเพียงฐานและผนังอาคารเท่านั้น มีฐานเขียงรองรับบัวคว่ำบัวหงาย พระปรางค์องค์ปัจจุบันสันนิษฐานว่าได้รับการบูรณะใหม่ในสมัยรัตนโกสินทร์ ส่วนฐานของพระปรางค์เป็นฐานสิงห์ 3 ฐาน ส่วนกลางเป็นเรือนธาตุ มีซุ้มจระนำทั้ง 4 ด้าน ส่วนหน้าบันของกรอบซุ้มประดับเครื่องถ้วยลายครามสันนิษฐานว่ามีการประดับเพิ่มเติมภายหลังในสมัยรัตนสินทร์ ส่วนยอดปรางค์ประดับด้วยกลีบขนุน 3 ชั้น ถัดจากนั้นเป็นกลีบมะเฟือง
ฟิลิปที่ 2 ดยุกแห่งบูร์กอญ
เจ้าชายแห่งฝรั่งเศส
เจ้าชายฟิลิปเป็นพระโอรสคนที่สี่ซึ่งเป็นพระโอรสคนสุดท้องในพระเจ้าฌ็องที่ 2 ผู้ดีงาม กษัตริย์แห่งฝรั่งเศส ทรงประสูติเมื่อวันที่ 17 มกราคม ค.ศ. 1342 ที่เมืองปงตวซในฝรั่งเศส
ในช่วงสงครามร้อยปี (คริสต์ศตวรรษที่ 14-15) ดยุกแห่งบูร์กอญวางตัวเป็นอริอยู่ฝ่ายตรงข้ามกับกษัตริย์ฝรั่งเศส ด้วยทำเลที่ตั้งซึ่งอยู่ห่างออกไปทางทิศตะวันออกของฝรั่งเศส บริเวณเมืองดีฌงในปัจจุบัน ดัชชีบูร์กอญจึงแทบไม่ได้รับความเสียหายจากสงครามร้อยปี ตระกูลของดยุกแห่งบูร์กอญแตกสาขามาจากราชวงศ์กาแป เมื่อตระกูลสิ้นทายาท ดัชชีได้กลับคืนสู่ราชบัลลังก์ฝรั่งเศส
หม่อมหลวงยิ่งศักดิ์ อิศรเสนา
ม.ล.ยิ่งศักดิ์ ในวัยเยาว์เป็นผู้ที่นิยมชมชอบในการเล่นกีฬาชนิดต่าง ๆ อย่างมาก โดยเฉพาะอย่างยิ่งกับกีฬาประเภทศิลปะการป้องกันตัว เมื่อเป็นวัยรุ่นเคยหัดกระบี่กระบองกับครูที่มีชื่อเสียงหลายคน มีฝีมือดีสามารถคว้ารางวัลผ้าขาวม้ามาครองตามงานประเพณีต่าง ๆ มาได้หลายผืน ต่อมาได้ไปศึกษาต่อด้านการเกษตรที่ประเทศอังกฤษ ก็ได้ฝึกชกมวยสากล และได้ขึ้นชกในแบบมวยสากลสมัครเล่นระดับนักเรียนได้แชมป์เป็นถ้วยรางวัลเกียรติยศหลายใบ ต่อมาจึงได้ขึ้นชกมวยสากลอาชีพที่นั่น โดยขึ้นชกในพิกัดน้ำหนักระหว่าง 135-140 ปอนด์ (รุ่นไลท์เวท-รุ่นซูเปอร์ไลท์เวท) มีสถิติการชกอยู่ทั้งหมด 42 ไฟท์ เป็นการชนะคะแนน 7 ไฟท์ ชนะที.เค.โอ. 8 ไฟท์ ชนะน็อก 17 ไฟท์ ชนะฟาล์ว 2 ไฟท์ แพ้คะแนน 4 ไฟท์ แพ้น็อก 1 ไฟท์ และเสมอทั้งหมด 3 ไฟท์ โดยมีฉายาที่ได้รับจากชาวอังกฤษว่า "Siamese flash" (สายฟ้าสยาม)
ฟิลิปที่ 2 ดยุกแห่งบูร์กอญ
เจ้าชายแห่งฝรั่งเศส
แม้ฝรั่งเศสจะพ่ายแพ้อังกฤษอย่างหมดรูปในยุทธการที่ปัวตีเยร์ (ปี ค.ศ. 1356) แต่เจ้าชายฟิลิปวัย 14 พรรษาได้แสดงความโดดเด่นในสนามรบด้วยการต่อสู้กับฝ่ายอังกฤษอย่างกล้าหาญจนได้รับฉายานามว่า “ผู้กล้าหาญ” แต่บางคนแย้งว่าพระองค์อาจได้รับฉายานาม “ผู้กล้าหาญ” มาจากการช่วยเคานต์แห่งแฟลนเดอร์ปราบกบฏในปี ค.ศ. 1342 ซึ่งมีชาวเฟลมิชถูกสังหารไปกว่า 26,000 คน ฉายา “ผู้กล้าหาญ” ไม่ได้มีความหมายตรงตัว แต่มีความหมายโดยนัย แปลว่า ผู้ไร้ความเมตตา
หม่อมหลวงยิ่งศักดิ์ อิศรเสนา
เมื่อสำเร็จการศึกษามาแล้ว ม.ล.ยิ่งศักดิ์ นับได้ว่าเป็นชาวไทยที่มีคุณวุฒิเกี่ยวกับวิชามวยสากลอย่างเต็มเปี่ยมชนิดหาตัวจับยาก แต่ต่อมาได้เข้ารับราชการในกระทรวงเกษตร จึงไม่อาจทำให้ได้ใกล้ชิดกับวงการมวยเหมือนเช่นอดีต
ฟิลิปที่ 2 ดยุกแห่งบูร์กอญ
เจ้าชายแห่งฝรั่งเศส
หลังยุทธการที่ปัวตีเยร์ เจ้าชายฟิลิปได้รับบาดเจ็บ พระองค์ถูกกองทัพอังกฤษของเจ้าชายดำจับกุมตัวไปพร้อมกับพระราชบิดา ระหว่างถูกคุมขังในอังกฤษ เจ้าชายฟิลิปได้ฝึกฝนการใช้เหยี่ยวและเป็นเพื่อนเล่นหมากรุกของเจ้าชายดำ ในปี ค.ศ. 1360 ฝรั่งเศสได้จ่ายเงินก้อนตัวเป็นค่าไถ่ตัวพระองค์กับพระราชบิดา สองพ่อลูกจึงได้เดินทางกลับฝรั่งเศส
ดยุกแห่งบูร์กอญ
ในปี ค.ศ. 1363 พระเจ้าฌ็องที่ 2 ได้ตอบแทนความกล้าหาญของพระโอรสด้วยการพระราชทานดัชชีบูร์กอญให้แก่เจ้าชายฟิลิปวัย 21 พรรษา ปีต่อมาพระเจ้าฌ็องเสด็จสวรรคต พระเชษฐาของเจ้าชายฟิลิปขึ้นสืบทอดบัลลังก์ต่อเป็นพระเจ้าชาร์ลที่ 5 แห่งฝรั่งเศส กษัตริย์คนใหม่ประกาศรับรองตำแหน่งดยุกแห่งบูร์กอญให้พระอนุชาและให้ดยุกฟิลิปสมรสกับมาร์เกอรีต ทายาทในเคานต์แห่งแฟลนเดอร์ เพื่อขัดขวางไม่ให้เจ้าชายอังกฤษได้แต่งงานกับมาร์เกอรีต หลังการเจรจาลุล่วงดยุกฟิลิปและมาร์เกอรีตได้เข้าพิธีสมรสในเมืองเกนต์ในปี ค.ศ. 1369 โดยเจ้าบ่าวมีพระชนมายุ 27 พรรษา ส่วนเจ้าสาวมีอายุ 19 ปี
หม่อมหลวงยิ่งศักดิ์ อิศรเสนา
จนกระทั่ง เวทีราชดำเนินเปิดดำเนินการขึ้น เมื่อปี พ.ศ. 2488 ม.ล.ยิ่งศักดิ์ได้เข้าไปดูมวยในเวทีบ่อยขึ้น และได้เริ่มเขียนคอลัมน์วิจารณ์มวยในหนังสือพิมพ์และนิตยสารมวยฉบับต่าง ๆ จนเป็นที่ชื่นชอบและรู้จักเป็นอย่างยิ่งของแฟนมวยและแฟนกีฬาในระหว่างปี พ.ศ. 2493-พ.ศ. 2496 โดยแฟนมวยมักนิยมเรียกชื่อของ ม.ล.ยิ่งศักดิ์อย่างคุ้นเคยว่า หม่อมยิ่ง
ฟิลิปที่ 2 ดยุกแห่งบูร์กอญ
ดยุกแห่งบูร์กอญ
ในปี ค.ศ. 1384 เคานต์แห่งแฟลนเดอร์เสียชีวิตโดยอาจถูกขุนนางในศักดินาของตนสังหาร ดยุกฟิลิปผู้เป็นลูกเขยได้ขึ้นเป็นเคานต์คนใหม่โดยสิทธิของภรรยา ปกครองแอโน แฟลนเดอร์ อาร์ตัว และฟร็องช์-กงเต ดยุกฟิลิปปกครองดินแดนอันกว้างใหญ่ไพศาลโดยมีลีลเป็นเมืองหลวงทางเหนือและดีฌงเป็นเมืองหลวงทางใต้
หม่อมหลวงยิ่งศักดิ์ อิศรเสนา
นอกจากนี้แล้ว ม.ล.ยิ่งศักดิ์ ยังได้เป็นเทรนเนอร์ให้กับนักมวยสากลชาวไทยที่มีชื่อเสียงที่จะทำการขึ้นชิงแชมป์ อาทิ จำเริญ ทรงกิตรัตน์ ในไฟท์ที่ขึ้นชิงแชมป์สหพันธ์มวยภาคตะวันออกไกลและแปซิฟิค หรือ OPBF ในรุ่นไลท์เวท เมื่อปี พ.ศ. 2495 และได้เป็นแชมป์มวยสากลในระดับภูมิภาคเป็นคนแรกของไทย และ สมเดช ยนตรกิจ ที่ขึ้นชิงแชมป์ในสถาบันเดียวกันในรุ่นเวลเตอร์เวทเมื่อปี พ.ศ. 2496 เป็นต้น
ฟิลิปที่ 2 ดยุกแห่งบูร์กอญ
ผู้สำเร็จราชการแผ่นดินแห่งฝรั่งเศส
ในช่วงเวลาเดียวกัน ในฝรั่งเศส พระเจ้าชาร์ลที่ 5 เสด็จสวรรคตในปี ค.ศ. 1380 พระโอรสวัย 11 พรรษาขึ้นสืบทอดบัลลังก์เป็นพระเจ้าชาร์ลที่ 6 โดยมีเหล่าพระปิตุลา หนึ่งในนั้นคือดยุกฟิลิป ทำหน้าที่บริหารแผ่นดินแทนในช่วงที่กษัตริย์ยังเป็นผู้เยาว์ พระเจ้าชาร์ลที่ 6 ขึ้นบริหารบ้านเมืองด้วยตนเองในปี ค.ศ. 1388 ทว่าไม่กี่ปีต่อมาพระองค์เริ่มมีอาการวิกลจริต ทรงแสดงอาการครั้งแรกในปี ค.ศ. 1392 ระหว่างการทำศึกกับแคว้นกัสกอญ พระองค์มีอาการคลุ้มคลั่ง ใช้ดาบสังหารอัศวินในพระองค์ไปหลายคนจนคนต้องช่วยกันกดพระองค์ไว้กับพื้น พระองค์ยังคงแสดงอาการวิกลจริตอย่างต่อเนื่อง ทรงวิ่งไปตามทางเดินในพระราชวังพลางเห่าหอนเหมือนหมาป่า ทรงจำไม่ได้ว่าตนเองเป็นใคร ชื่ออะไร บางช่วงทรงเชื่อว่าร่างกายของพระองค์เป็นแก้วที่เปราะบาง
ดยุกฟิลิปเข้ามาดูแลกิจการภายในและประกาศตนเป็นผู้สำเร็จราชการแผ่นดินท่ามกลางความไม่เห็นด้วยของดยุกแห่งออร์เลอ็องผู้เป็นพระอนุชาในกษัตริย์และเป็นหลานอาอีกคนของดยุกฟิลิป ทั้งสองขับเคี่ยวแย่งชิงอำนาจกัน เป็นจุดเริ่มต้นความบาดหมางระหว่างฝ่ายบูร์กอญดิย็องกับฝ่ายออร์เลย็องนิสต์
หม่อมหลวงยิ่งศักดิ์ อิศรเสนา
ด้านชีวิตครอบครัว ม.ล.ยิ่งศักดิ์สมรสกับนางศรีอุทัย อิศรเสนา และมีบุตรสาวกับนางบุญชู สว่างนวล ซึ่งเป็นภริยาที่มิได้จดทะเบียนสมรสกันตามกฎหมาย หนึ่งคน คือ มยุรี อิศรเสนา ณ อยุธยา ปัจจุบันเป็นนักร้องเพลงลูกกรุงที่มีชื่อเสียงและเป็นนักแสดงสมทบ
ม.ล.ยิ่งศักดิ์ถึงแก่กรรมเมื่อเวลาสี่ทุ่มเศษของวันที่ 21 มกราคม พ.ศ. 2496 ด้วยอาการเส้นโลหิตในสมองแตก สิริอายุได้เพียง 50 กว่า ๆ เท่านั้น ที่บ้านพักของตัวเองในซอยวรพงษ์ ถนนวิสุทธิกษัตริย์ เนื่องจากโรคประจำตัวคือ ความดันโลหิตสูงเพราะติดสุรามา ขณะที่ถึงแก่กรรมนั้น ม.ล.ยิ่งศักดิ์เป็นข้าราชการพลเรือนสามัญชั้นเอก ประจำกรมกสิกรรม กระทรวงเกษตร
ฟิลิปที่ 2 ดยุกแห่งบูร์กอญ
ผู้สำเร็จราชการแผ่นดินแห่งฝรั่งเศส
ในปี ค.ศ. 1396 ดยุกฟิลิปบรรลุข้อตกลงกับพระเจ้าริชาร์ดที่ 2 แห่งอังกฤษ ฝรั่งเศสกับอังกฤษพักรบสงครามร้อยปีชั่วคราวเป็นเวลา 28 ปี
ฟิลิปผู้กล้าหาญเป็นดยุกปกครองบูร์กอญด้วยพระปรีชาสามารถเป็นเวลา 41 ปี แม้ดัชชีบูร์กอญจะเป็นมณฑลหนึ่งของฝรั่งเศสในทางทฤษฎี แต่ในทางปฏิบัติดัชชีมีอำนาจประหนึ่งรัฐอิสระ ร่ำรวยจากการค้าและอุตสาหกรรมในแฟลนเดอร์ ดยุกฟิลิปเป็นผู้อุปถัมภ์ศิลปกรรม พระองค์สะสมหนังสือและตำราความรู้ ทรงอุดหนุนอัญมณีกับเสื้อผ้าราคาแพง และส่งเสริมจิตรกร พระองค์มีหนี้สินก้อนโตซึ่งหลักๆ แล้วเกิดจากการทุ่มเงินให้ฌ็องผู้เป็นบุตรชายไปทำสงครามครูเสดกับชาวอ็อตโตมันเติร์ก
ในปี ค.ศ. 1404 ดยุกฟิลิปวัย 62 พรรษาสิ้นพระชนม์ที่เมืองฮาเลอใกล้กับกรุงบรัสเซลส์ ฌ็องผู้เป็นบุตรชายได้สืบทอดเป็นดยุกแห่งบูร์กอญคนต่อไป
อ้างอิง
1433 1477
อเลกซ์ เมอราซ
อเลกซ์ เมอราซ (Alex Meraz) เกิดเมื่อวันที่ 10 มกราคม ค.ศ. 1985 เป็นนักแสดงชาวอเมริกัน นักแสดงศิลปะการต่อสู้ป้องกันตัว เป็นที่รู้จักในฐานะนักแสดงในบทพอล ในฝูงหมาป่าในภาพยนตร์ New Moon ภาพยนตร์ภาคต่อของ Twilight.
แหล่งข้อมูลอื่น
1985
ลีเบิสฟร็อยท์
"ลีเบิสฟร็อยท์" (Liebesfreud) เป็นงานประพันธ์ดนตรีสำหรับบรรเลงด้วยไวโอลินและเปียโน ผลงานของฟริทซ์ ไครส์เลอร์ นักไวโอลินชาวอเมริกันเชื้อสายออสเตรีย (ค.ศ. 1875–1962) ตีพิมพ์ครั้งแรกเมื่อ ค.ศ. 1910 ผลงานชิ้นนี้เป็นหนึ่งในสองผลงานบรรเลงเดี่ยวที่มีชื่อเสียงที่สุดของไครส์เลอร์ คู่กับ "ลีเบิสไลท์" ที่ออกเผยแพร่ในเวลาใกล้เคียงกัน โดยชิ้นนี้บรรยายถึงความสุขที่เกิดจากความรัก
Salut d'Amour
เอลการ์ประพันธ์ผลงานชิ้นนี้สำหรับประกอบโคลงภาษาอังกฤษชื่อ "The Wind at Dawn" ซึ่งแคโรไลน์ อลิซ โรเบิร์ตส คู่หมั้นของเขาแต่งไว้ตั้งแต่ปี ค.ศ. 1880 ก่อนที่คนทั้งสองจะได้รู้จักกัน เอลการ์ตั้งชื่อผลงานนี้เป็นภาษาเยอรมันว่า "Liebesgruss" เนื่องจากแคโรไลน์ อลิซ เชี่ยวชาญภาษาเยอรมัน และเขียนคำอุทิศเป็นภาษาฝรั่งเศส ชื่อว่า "à Carice" นำมาจากชื่อย่อ Caroline Alice ต่อมาเมื่อทั้งคู่แต่งงานกัน ก็ได้ตั้งชื่อบุตรสาวว่า "Carice"
เอลการ์ตีพิมพ์ชีทมิวสิกจำหน่ายครั้งแรกในปี ค.ศ. 1889 โดยผู้จัดพิมพ์ได้เปลี่ยนชื่อผลงานเป็นภาษาฝรั่งเศส Salut d'Amour และมีข้อความกำกับไว้ว่า Liebesgruss ทั้งนี้เพื่อให้แผ่นโน้ตดนตรีสามารถวางขายได้ในหลายประเทศในยุโรป โดยตีพิมพ์ทั้งแบบบรรเลงเดี่ยวเปียโน, บรรเลงคู่ไวโอลินกับเปียโน, บรรเลงคู่เชลโลกับเปียโน และสำหรับวงออร์เคสตรา ผลงานชิ้นนี้ออกบรรเลงครั้งแรกเมื่อวันที่ 11 พฤศจิกายน ค.ศ. 1889 ที่วังแก้ว ลอนดอน ประเทศอังกฤษ
ธงชาติเนปาล
ธงชาติเนปาล เป็นธงชาติเดียวในโลกที่มิได้มีรูปทรงสี่เหลี่ยมผืนผ้า ธงนี้เป็นการรวมธงสามเหลี่ยมสองผืน สีแดงเข้มเป็นสีของกุหลาบพันปี ซึ่งเป็นดอกไม้ประจำชาติ สีแดงยังเป็นสัญลักษณ์แห่งชัยชนะในสงคราม ขอบสีน้ำเงินเป็นสีแห่งสันติภาพ ภายในมีรูปดวงอาทิตย์และจันทร์เสี้ยว ประกอบใบหน้ามนุษย์ด้วย กระทั่ง พ.ศ. 2505 ใบหน้ามนุษย์ถูกนำออกเพื่อทำให้ธงทันสมัย ใบหน้ายังเหลืออยู่บนดวงอาทิตย์ และ ดวงจันทร์บนธงพระอิสริยยศ สำหรับพระมหากษัตริย์ กระทั่งมีการล้มล้างพระมหากษัตริย์ใน พ.ศ. 2551
การออกแบบ
ธงชาติเนปาล ได้บัญญัติไว้ในร่างรัฐธรรมนูญใหม่ของราชอาณาจักรเนปาล ในวันที่ 16 ธันวาคม พ.ศ. 2505 ธงสามเหลี่ยมแต่ละผืนได้เคยถูกใช้ก่อนหน้านี้เป็นเวลากว่าสองศตรรษ และ ธงสามเหลี่ยมคู่ตั้งแต่คริสต์ศตวรรษที่ 19 โดยการออกแบบพื้นฐานจากรูปแบบธงดั้งเดิม ซึ่งได้ถูกใช้มาเป็นเวลากว่า 2,000 ปี
รัฐติเอร์ราเดลฟูเอโก
ติเอร์ราเดลฟูเอโก (Tierra del Fuego) หรือชื่อทางการคือ รัฐติเอร์ราเดลฟูเอโก แอนตาร์กติกา และหมู่เกาะในมหาสมุทรแอตแลนติกใต้ (Provincia de Tierra del Fuego, Antártida e Islas del Atlántico Sur) เป็นรัฐในประเทศอาร์เจนตินา ที่แยกออกจากแผ่นดินใหญ่ของอาร์เจนตินา ข้ามช่องแคบมาเจลลัน เมืองหลวงชื่อ อูซัวยา
รักดังฟังชัด
รักดังฟังชัด (อังกฤษ: Her) เป็นภาพยนตร์แนวไซไฟ,โรแมนติก และ คอมเมดี้ ที่เข้าฉายในปี ค.ศ. 2013 เขียนเนื้อเรื่อง,กำกับและร่วมผลิตโดย สไปค์ จอนซ์ นำแสดงโดย วาคีน ฟินิกซ์,เอมี่ อดัมส์,รูนีย์ มารา,โอลิเวีย ไวลด์ และ สกาเล็ต โยแฮนสัน พากย์เสียงของ ซาแมนธา ภาพยนตร์นี้มีเนื้อหาเกี่ยวข้องกับอนาคต และเครื่องมือระบบปฏิบัติการต่างๆที่ล้ำสมัย
เนื้อเรื่องย่อ
เรื่องราวในอนาคตอันใกล้ที่เกิดขึ้นในมหานครลอส แองเจิลลิส เล่าเรื่องราวของธีโอดอร์(วาคีน ฟินิกซ์) ชายหนุ่มผู้เขียนจดหมายเป็นอาชีพ ซึ่งทำให้เขาเป็นคนที่มีนิสัยอ่อนไหวและเต็มไปด้วยความซับซ้อน หลังจากหย่าร้างกับภรรยาและต้องทุกข์ทนกับอาการใจสลาย ธีโอดอร์ก็ได้พบกับระบบปฏิบัติการอัจฉริยะ ซึ่งถือเป็นจุดเริ่มต้นของความสัมพันธ์ระหว่างเขาและซาแมนธา (สกาเล็ต โยแฮนสัน) ด้วยความสดใสในน้ำเสียงและอารมณ์ขันของเธอ มิตรภาพที่เติบโตเป็นความรักรูปแบบใหม่ก็ได้ถือกำเนิดขึ้น
รางวัล
ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 5 สาขา ได้แก่ และได้มา 1 สาขา คือ บทภาพยนตร์ดั้งเดิมยอดเยี่ยม โดยสาขา ภาพยนตร์ยอดเยี่ยม เรื่องที่ได้ไปคือ ปลดแอก คนย่ำคน สาขา ดนตรีประกอบภาพยนตร์ยอดเยี่ยม เรื่องที่ได้ไปคือ กราวิตี้ มฤตยูแรงโน้มถ่วง สาขา เพลงนำภาพยนตร์ยอดเยี่ยม เรื่องที่ได้ไปคือ ผจญภัยแดนคำสาปราชินีหิมะ (เลท อิท โก) และสาขา ออกแบบงานสร้างยอดเยี่ยม เรื่องที่ได้ไปคือ เดอะ เกรท แกตสบี้ รักเธอสุดที่รัก
ดับเบิลยูซีดับเบิลยู ทันเดอร์
ดับเบิลยูซีดับเบิลยู ทันเดอร์เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศ ตั้งแต่วันที่ 8 มกราคม ค.ศ. 1998-21 มีนาคม ค.ศ. 2001 ทางช่องTBS
ฮอนด้า ซีอาร์-วี
ฮอนด้า ซีอาร์-วี (Honda CR-V) เป็นรถยนต์อเนกประสงค์สมรรถนะสูงขนาดเล็ก หรือ Compact SUV (SUV ย่อมาจาก Sport Utility Vehicle) ที่ผลิตโดยค่ายรถยนต์ ฮอนด้า มอเตอร์ เริ่มการผลิตครั้งแรกใน พ.ศ. 2539 มีชื่อเสียงในฐานะรถเก๋งท้ายกุดขนาดใหญ่ (ไม่มีกระโปรงหลัง) และพร้อมความหรูหราในตัว โดยที่ CR-V เป็นอักษรย่อ ที่ย่อมาจาก "Comfortable Runabout-Vehicle" (ยกเว้นในสหราชอาณาจักร การประชาสัมพันธ์ของฮอนด้าที่นั่นใช้คำว่า "Compact Recreational-Vehicle")
รุ่นที่ 1 (พ.ศ. 2539-2544)
ซีอาร์-วี รุ่นแรก เปิดตัวในรุ่นปี พ.ศ. 2539 โดยรุ่นแรกนี้ ก่อนการปรับโฉมเล็กน้อย (ไมเนอร์เชนจ์) จะใช้เครื่องยนต์ B20B ขนาด 2,000 ซีซี 126 แรงม้า มีระบบเกียร์ 2 ชนิดให้เลือก คือ เกียร์ธรรมดา 5 สปีด และเกียร์อัตโนมัติ 4 สปีด มีระบบขับเคลื่อน 2 แบบ คือ ขับเคลื่อนล้อหน้า (Front Wheel Drive) และ ขับเคลื่อนสี่ล้อ (4WD) เมื่อเข้าเกียร์ถอยหลังรุ่นนี้จะมีเสียงติ๊ง-หน่อง
ในประเทศไทย ทางฮอนด้า ออโตโมบิล (ประเทศไทย) เคยนำเข้าซีอาร์-วี มาจำหน่ายในช่วง พ.ศ. 2539-2545 โดยเมื่อไมเนอร์เชนจ์ในปี พ.ศ. 2542 ทางฮอนด้าได้นำมาประกอบในประเทศไทย จนถึงปี พ.ศ. 2545 จึงเลิกผลิตโฉมนี้
รุ่นที่ 2 (พ.ศ. 2544-2549)
ซีอาร์-วี รุ่นที่ 2 ออกแบบโดยมี ฮอนด้า ซีวิค รุ่นที่ 7 เป็นต้นแบบ และได้นำเครื่องยนต์หัวฉีด VTEC มาใช้อย่างเต็มรูปแบบ ทุกรุ่นทุกคลาส ทำให้สามารถมีอัตราการสิ้นเปลืองน้ำมันที่ประหยัดกว่าเดิม ส่วนเครื่องยนต์ ในประเทศไทยจะเป็นเครื่องยนต์ขนาด 2,000 ซีซี และได้เพิ่มเครื่องยนต์ 2,400 ซีซี ในรุ่นปรับโฉมไมเนอร์เชนจ์ แต่ในบางประเทศ จะมีเครื่องยนต์ขนาด 2,200 ซีซีด้วย
ซีอาร์-วี รุ่นที่ 2 ได้รับการคัดเลือกจากนิตยสาร Car and Driver ให้เป็นรถ SUV ขนาดเล็กยอดเยี่ยมแห่งปี (Best Small SUV) ประจำปี ค.ศ. 2002 และ 2003
รุ่นที่ 4 (พ.ศ. 2554 - พ.ศ. 2559)
ซีอาร์-วี รุ่นที่ 4 ในประเทศไทย เปิดตัวเมื่อปี พ.ศ. 2555 มีเครื่องยนต์ 2 ขนาด คือ 2.0 (155 แรงม้า) และ 2.4 ลิตร (170 แรงม้า) มีระบบเกียร์ 3 ระบบ คือ เกียร์ธรรมดา 6 สปีด เกียร์อัตโนมัติ 5 สปีด และเกียร์อัตโนมัติ CVT โดยในประเทศไทยจะมีแค่เกียร์อัตโนมัติ 5 สปีดจำหน่ายเท่านั้น ในทั้งสองเครื่องยนต์ในช่วงแรก แต่ในช่วงการปรับโฉมไมเนอร์เชนจ์ ในรุ่นเครื่องยนต์ 2.4 ลิตรได้เปลี่ยนไปใช้เกียร์อัตโนมัติ CVT แต่ในรุ่นเครื่องยนต์ 2.0 ลิตรยังคงเดิม
เดิมทีแล้ว ฮอนด้าประเทศไทยจะมีแผนเปิดตัวซีอาร์-วีรุ่นนี้ในปี พ.ศ. 2554 แต่เนื่องจากเหตุการณ์มหาอุทกภัยปี พ.ศ. 2554 ทำให้โรงงานฮอนด้าไม่สามารถประกอบรถยนต์ได้ จึงถูกเลื่อนออกไปเป็นปี พ.ศ. 2555 เช่นเดียวกับ ฮอนด้า ซีวิค รุ่น FB ซึ่งถูกเลื่อนไปเป็นปี พ.ศ. 2555 เช่นกัน
และในวันอังคารที่ 16 กันยายน พ.ศ. 2555 ณ รอยัลพารากอน ฮอลล์ 3 ชั้น 5 สยามพารากอน ฮอนด้า ซีอาร์-วี ก็ได้เปิดตัวในประเทศไทยอย่างเป็นทางการ ภายใต้สโลแกน "Life will never be the same" แปลเป็นได้ว่า "ชีวิตที่จะไม่เหมือนเดิม"
มีการแบ่งการผลิตซีอาร์-วี ออกเป็น 4 รุ่นมาตรฐาน ได้แก่ 2.0 S (2WD) : เป็นรุ่นล่างสุด ไม่มีไฟตัดหมอก ไม่มีมือจับประตูโครเมียม ไม่มี Navigator ไฟหน้าโปรเจกเตอร์ ล้ออัลลอย 17 นิ้ว ราคา 1,168,000 บาท 2.0 E (4WD) : มีอุปกรณ์มาตรฐานเหมือนกับรุ่น 2.0 S แต่จะแตกต่างกันที่ไฟตัดหมอก ล้ออัลลอย 17 นิ้ว คนละลาย Bluetooth กล้องส่องภาพด้านหลัง ราคา 1,278,000 บาท 2.4 EL 2WD: มีอุปกรณ์มาตฐานเพิ่มมาจากรุ่น 2.0 E คือ ล้ออัลลอย 18 นิ้ว พร้อม Navigator มือจับประตูโครเมียม ไฟหน้าโปรเจกเตอร์แบบ HID ระบบสตาร์ทเครื่องยนต์แบบอัจฉริยะ ราคา 1,448,000 บาท 2.4 EL 4WD: เป็นรุ่นสูงสุด มีอุปกรณ์มาตรฐานเหมือนกับรุ่น 2.4 EL 2WD แต่จะแตกต่างกันที่ระบบขับเคลื่อน ราคา 1,528,000 บาท แต่ในรุ่นปรับโฉมไมเนอร์เชนจ์ 2.4 EL 4WD ได้เพิ่มกล้อง Honda Lanewatch® เป็อุปกรณ์มาตรฐานเฉพาะรุ่น หมายเหตุ: เฉพาะสี White Orchid Pearl เพิ่มเงินอีก 12,000 บาท เฉพาะสี Crystal Black Pearl เพิ่มเงินอีก 8,000 บาท
รุ่นที่ 5 (พ.ศ. 2560 - 2565)
ฮอนด้า ซีอาร์-วี รุ่นที่ 5 ได้เปิดตัวครั้งแรกเมื่อเดือนตุลาคม พ.ศ. 2559 และเริ่มวางจำหน่ายเมื่อวันที่ 21 ธันวาคม พ.ศ. 2559 ที่ประเทศสหรัฐอเมริกา โดยฮอนด้า ซีอาร์-วี รุ่นที่ 5 ได้ใช้แพลทฟอร์มเดียวกันกับ ฮอนด้า ซีวิค รุ่นที่ 10 ทั้งนี้ ฮอนด้า ซีอาร์-วี รุ่นที่ 5 ที่เปิดตัวในประเทศสหรัฐอเมริกา ได้รับรางวัล Best Compact SUV 2017 หลังจากการเปิดตัวเพียง 2 เดือน
ฮอนด้า ซีอาร์-วี ได้เผยโฉมรุ่นที่ 5 ในประเทศไทยเมื่อวันที่ 24 มีนาคม พ.ศ. 2560 ซึ่งเปิดตัวเป็นประเทศที่ 3 ในโลกรองจากประเทศสหรัฐอเมริกา​ และประเทศแคนาดา​ โดยในรอบสื่อมวลชน การเปิดตัวรถเป็นไปอย่างอลังการ จำลองเสมือนให้ไปอยู่บนดาวดวงไหนสักแห่ง เพราะฮอนด้าต้องการบอกว่า รถคันนี้พาคุณไปได้ทุกที่เท่าที่คุณจะจินตนาการ และใช้คำโฆษณาว่า พร้อมนำคุณไปได้ไกลอย่างที่คุณจินตนาการ
ฮอนด้า ซีอาร์-วี รุ่นที่ 5 ในประเทศไทยได้ใช้เครื่องยนต์ i-DTEC ดีเซลเทอร์โบ 4 สูบ ขนาด 1.6 ลิตร เป็นครั้งแรกในประเทศไทย โดยเครื่องยนต์นี้นำเข้ามาจากอังกฤษที่โรงงาน Honda UK Manufacturing เมือง Swindon และด้วยสาเหตุที่โรงานดังกล่าวได้หยุดผลิตเครื่องยนต์ดีเซลตั้งแต่เดือนกรกฎาคม 2021* ให้กำลังสูงสุด 160 แรงม้า ที่ 4,000 รอบต่อนาที ด้วยแรงบิดสูงสุดที่ 350 นิวตัน-เมตร ที่ 2,000 รอบต่อนาที ซึ่งเทียบเท่ากับเครื่องยนต์ดีเซลขนาดใหญ่ ผสานการทำงานกับระบบเกียร์อัตโนมัติ 9 สปีด ของ ZF และได้มีการควบคุมการเปลี่ยนเกียร์ด้วยสวิตช์ หรือ ​‘Shift by Wire’ มีอัตราการประหยัดน้ำมันที่ 18.9 กิโลเมตร/ลิตร มีอัตราการปล่อยก๊าซคาร์บอนไดออกไซด์ในอัตราที่ต่ำเพียง 141 กรัม/กิโลเมตร และเครื่องยนต์เบนซิน 2.4 ลิตร ให้กำลังสูงสุด 173 แรงม้าที่ 6,200 รอบต่อนาที ด้วยแรงบิดสูงสุดที่ 224 นิวตัน-เมตรที่ 4,000 รอบต่อนาที ผสานการทำงานกับเกียร์อัตโนมัติแบบ CVT พร้อมรองรับพลังงานทางเลือก E85 ซึ่งเหมือนกับรุ่นที่แล้ว แต่เครื่องยนต์ 2.4 ลิตรจะเปลี่ยนเป็นรุ่นเริ่มต้นแทนที่เครื่องยนต์ 2.0 ลิตรที่ไม่ได้ทำตลาดในซีอาร์-วี อีกต่อไปแล้วในประเทศไทย แต่ยังคงมีการผลิตเพื่อส่งออกไปจำหน่ายในประเทศบางประเทศ เช่น อินโดนีเซีย
ในปลายเดีอน พ.ย.2561 ได้มีการเพิ่มรุ่น 5 ที่นั่งระบบเปิด-ปิดประตูท้ายแบบแฮนด์ฟรี และหน้าจอสัมผัสขนาด 7 นิ้ว ถูกเพิ่มเข้ามาให้ทุกรุ่น
ในวันที่ 14 กรกฎาคม 2563 ได้มีการปรับปรุงใหม่ เพิ่ม สีตัวถังภายนอกใหม่ น้ำเงินเทา Cosmic Blue, หลังคากระจก Panoramic Sunroof เปิด-ปิดด้วยระบบไฟฟ้า, อุปกรณ์ชาร์จโทรศัพท์แบบไร้สาย Wireless Charger, ระบบ Honda SENSING, กระจกมองหลัง แบบปรับลดแสงอัตโนมัติ และ ระบบบันทึกความจำตำแหน่งเบาะนั่งคนขับ Memory Seat อีกทั้งยังยกเลิกทำตลาด รุ่น 1.6 DT-E ขับเคลื่อนล้อคู่หน้า
ยุติการผลิตในประเทศญี่ปุ่น
ในช่วง 2 ปีที่ผ่านมา Honda ได้ตัดรุ่นรถยนต์ที่ออกจำหน่ายในประเทศญี่ปุ่น รวมกันถึง 10 รุ่น โดย 4 รุ่นล่าสุดที่ทางการเปิดเผย ประกอบด้วย Shuttle, CR-V, Insight และ Accord พร้อมทั้งระบุว่า Shuttle, CR-V และ Insight จะยุติการผลิตในเดือนสิงหาคม 2022 ส่วน Accord จะมีอายุยาวกว่าเล็กน้อย โดยจะถึงฆาตในเดือนกันยายนปีเดียวกัน Honda CR-V (ฮอนด้า ซีอาร์-วี) มียอดขายที่สม่ำเสมอในหลายประเทศ แต่ดูเหมือนว่าอนาคตของรถเอสยูวีรุ่นนี้ในตลาดญี่ปุ่นอาจไม่สดใสเท่าใดนัก
CR-V มียอดขายในตลาดแดนอาทิตย์อุทัยอยู่ที่เพียง 370 คันต่อเดือนเท่านั้น ถือว่าน้อยมากเมื่อเทียบกับรถยนต์รุ่นอืน ๆ ของ Honda เหตุผลง่าย ๆ ก็คือผู้บริโภคชาวญี่ปุ่นหันไปหารถอเนกประสงค์ร่วมค่ายอย่าง HR-V (ฮอนด้า เอชอาร์-วี) ใหม่แทนนั่นเอง นับตั้งแต่เปิดตัวเมื่อเดือนเมษายนปีที่แล้ว HR-V เจนเนอเรชั่นใหม่ได้เสียงตอบรับอย่างท่วมท้นจากคอรถยนต์ในญี่ปุ่น ด้วยยอดขายเฉลี่ยเกินกว่า 4,300 คัน สูงทะลุเป้าหมายที่วางไว้
Honda ประกาศแผนสิ้นสุดการผลิตและจัดจำหน่ายรถยนต์ 4 รุ่นในประเทศญี่ปุ่น ได้แก่ Shuttle, Insight, CR-V และ Accord ตลอด 2 ปีที่ผ่านมา Honda เลิกขายรถยนต์ไปแล้วมากถึง 6 รุ่น ครอบคลุมหลายเซกเมนท์ ไม่ว่าจะเป็น Clarity, Legend, Odyssey, S660, Acty และ NSX การเลิกจำหน่ายรถยนต์อีก 4 รุ่นเพิ่มเติมทำให้กลุ่มผลิตภัณฑ์หดหายไปทั้งหมดถึง 10 รุ่นเลยทีเดียว การประกาศเลิกผลิตและขายรถยนต์ 4 รุ่นข้างต้นมีขึ้นระหว่างการประชุมผู้จัดจำหน่ายเมื่อเดือนธันวาคมปีที่แล้ว โดย Shuttle, Insight และ CR-V จะปิดฉากในสิ้นเดือนสิงหาคมนี้ ขณะที่รถซีดาน Accord จะขายไปจนถึงปลายเดือนกันยายนนี้เท่านั้น นั่นทำให้ Honda จะไม่มีรถยนต์ซีดานขายในแดนอาทิตย์อุทัยแม้แต่รุ่นเดียว
เว็บไซต์ BestCarWeb ระบุว่า สาเหตุที่เลิกจัดจำหน่าย Shuttle ที่พัฒนาบนพื้นฐานของ Fit (Jazz) เจนเนอเรชั่นที่แล้วเป็นเพราะอายุของตัวรถที่ค่อนข้างมาก และยังไม่มีตัวตายตัวแทน ขณะที่ Insight นั้นได้เสียงตอบรับไม่ค่อยดีนักจากลูกค้าในประเทศญี่ปุ่น
Honda ระบุว่าลูกค้าที่ต้องการรถยนต์แบบ Insight สามารถพิจารณา Civic e:HEV (มีเฉพาะตัวถังแฮทช์แบ็กในญี่ปุ่น) ทดแทนได้เพราะมีบุคลิกที่ใกล้เคียงกัน ขณะที่การจำหน่ายของ Accord จะสิ้นสุดลงเพราะกำลังจะเข้าสู่การเปลี่ยนโฉมโมเดลเชนจ์ โดยจะกลับมาทำตลาดบ้านเกิดอีกครั้งเมื่อเจนเนอเรชั่นใหม่เปิดตัว ฟังเหตุผล ที่น่าสนใจก็คือเหตุผลที่เลิกขาย CR-V เนื่องจากมีราคาที่สูงเกินไปและไม่เหมาะกับตลาดญี่ปุ่น เห็นได้จากยอดขายที่ลดน้อยถอยลงอย่างต่อเนื่อง ประจวบเหมาะกับการที่ Honda กำลังนำเสนอ ZR-V รถเอสยูวีรุ่นใหม่ภายในปลายปีนี้จึงคาดว่าจะมาแทนกันได้แม้จะมีขนาดตัวถังเล็กกว่าก็ตาม โดยเตรียมทำตลาดเคียงข้างรถเอสยูวีรุ่นน้องอย่าง HR-V
เว็บไซต์ BestCarWeb ยังสอบถามข้อมูลเพิ่มเติมไปยังฝ่ายประชาสัมพันธ์ของ Honda ก่อนจะได้รับคำตอบว่าการยกเลิกขายรถยนต์ทั้ง 4 รุ่นมาจากการประเมินสภาพตลาดในสถานการณ์ปัจจุบัน ขณะเดียวกัน Honda ยังต้องจัดระเบียบการผลิตใหม่ทั้งหมดเนื่องจากการปิดโรงงาน Sayama และการมุ่งเน้นระบบขับเคลื่อนไฟฟ้ามากขึ้น
MY2022 ยกเลิกรุ่น Diesel ! ในประเทศไทย
ตามกระแสโลกเรื่องพลังงานสะอาด และ ดีเซลของ Honda ดันไม่ค่อยดีเหมือนเจ้าอื่น เครื่องยนต์ดีเซลที่ใช้ใน CR-V ไทยผลิตที่โรงงาน HONDA UK ซึ่งประกาศปิดโรงงานในปีนี้แล้วรวมทั้งสายการผลิตเครื่องยนต์ด้วย สำหรับรุ่น MMC ในไทยคงใช้เครื่องที่ UK จะผลิตเป็นสต็อคไว้ ส่วน CR-V ดีเซลรุ่นส่งออกฟิลิปปินส์ผลิตเครื่องยนต์ในอินเดียแต่มีมาตรฐานไอเสียที่ต่ำกว่าเครื่อง UK แต่ที่สำคัญที่สุดคือ HONDA ยุติการพัฒนาเครื่องยนต์ดีเซลทั่วโลกไปเรียบร้อยแล้ว ดังนั้น รุ่น 1.6 DT EL 9AT AWD : 1,759,000 บาท จึงถูกยกเลิกทำตลาดในประเทศไทย
ล่าสุด Honda Automobile ประเทศไทย ตัดสินใจยุติการจำหน่าย Honda CR-V Diesel โดยเว็บไซต์ Honda.co.th ถอดราคาจำหน่ายรุ่นเครื่องยนต์ดีเซลออกไปโดยราคาครั้งสุดท้ายอยู่ที่ 1,759,000 บาทซึ่งเป็นราคารุ่นปรับโฉม DT-EL 4WD ส่วนเครื่องยนต์เบนซิน 2.4 i-VTEC ยังจำหน่ายต่อไปจนกว่าหมดสต็อกก่อนที่เจเนอเรชันที่ 6 จะทำตลาดในไทยปลายปีนี้หรือต้นปีหน้านั่นเอง (ราคาจำหน่ายรุ่นก่อนปรับโฉมครั้งแรกอยู่ที่ 1,699,000 บาทรุ่น DT-EL 4WD และ 1,549,000 กับ 1,599,000 บาท รุ่น DT-E 2WD) ถือเป็นเรื่องประหลาดใจอีกหนึ่งเรื่องของวงการรถยนต์ไทยที่ยุติกลางอากาศก่อนจะอำลาโมเดลนี้ในไม่ช้า นอกจาก Honda Jazz กับ Honda Civic Hatchback ที่ได้อำลาไปก่อนหน้านั้น ล่าสุดค่ายรถเพื่อนที่แสนดี Nissan ล่าสุดได้ถอดข้อมูลและราคา Nissan Note ออกจากเว็บไซต์ Nissan.co.th เป็นที่เรียบร้อยแล้ว
รุ่น 5 ที่นั่ง
รุ่น 7 ที่นั่ง
รุ่นที่ 6 (RS; พ.ศ. 2565 - ปัจจุบัน)
เมื่อคืนนี้ 22 มิถุนายน 2022 Honda USA มีการปล่อยภาพ Official Teaser อีกครั้ง คราวนี้เป็นภายในห้องโดยสารของ All New Honda CR-V 6th Generation แบบเต็มๆ เตรียมเปิดตัวอย่างเป็นทางการ 12 กรกฎาคม นี้ ! ที่สหรัฐอเมริกาเป็นที่แรกของโลก
ภายในห้องโดยสาร แดชบอร์ดครึ่งบนถอดแบบงานดีไซน์มาจาก Honda Civic FE กันเลยทีเดียว แต่ก็มีจุดต่างกัน ไม่ได้เหมือนกัน 100% เช่น บริเวณช่องแอร์กลาง และ ฐานจอที่เน้นความโค้งมนมากกว่า ส่วนครึ่งล่างตั้งแต่ช่วงฐานเกียร์เป็นต้นไป จะแตกต่างกัน เพราะ CR-V จะยังต้องคงความอเนกประสงค์เอาไว้อยู่ เช่นช่องเก็บของที่เลื่อน เปิด-ปิดได้
ส่วนในประเทศไทย ” All New Honda CR-V Gen 6 ” คาดว่าน่าจะทันมาโชว์ตัวอย่างเป็นทางการช่วงงาน Motor Expo วันที่ 1 – 12 ธันวาคม 2565 นี้ เพราะ ปัจจุบันมีการนำรถพรางตัว มาวิ่งทดสอบในไทยแล้ว
เป็นระยะเวลาเกือบ 6 ปี ที่ Honda เผยโฉม CR-V Gen 5 ออกมา ตอนนี้ก็ใกล้เวลาของ All New Honda CR-V Gen6 เป็นที่เรียบร้อยแล้ว หลังจากมีรถพรางตัววิ่งทดสอบตั้งแต่เดือน มีนาคม 2021 ในยุโรป
ช่วงเดือน กุมภาพันธ์ 2022 ที่ผ่านมา มีภาพจดสิทธิบัตรงานออกแบบ คาดว่าเป็น All New CR-V Gen 6 ออกมาแล้ว แม้งานออกแบบจะดูคล้ายรุ่นเดิม แต่เห็นได้ชัดว่ามีการขยายขนาดตัวถังให้ใหญ่ขึ้นกว่าเดิม เปลี่ยนเส้นสายกระจกหน้าต่าง โดยเฉพาะบริเวณหลังเสา C-Pillar เป็นต้นไป คาดว่ากำหนดการเปิดตัวจะเกิดขึ้นภายในช่วงครึ่งปีหลัง ของปี 2022 นี้
รวมไปถึง มีการจดทะเบียนเครื่องหมายการค้า e:PHEV (Plug-in Hybrid) ในยุโรป ช่วงเดือน มีนาคม 2022 ที่ผ่านมา
ล่าสุด มีข่าวคราวว่า Honda ประเทศไทย เตรียมเปิดตัว All New Honda CR-V Gen 6 อย่างเป็นทางการในไทย ช่วงเดือน มีนาคม 2023 นี้ ! พร้อม 2 ขุมพลัง e:HEV (2.0 Hybrid i-MMD) และ เบนซิน 1.5 เทอร์โบ L15BG หลังจากที่เปิดตัวแล้วในอเมริกา เมื่อเดือน กรกฎาคม 2022 ที่ผ่านมา
เครื่องยนต์ 1.5L VTEC TURBO L15BG FFV ขับเคลื่อนล้อหน้า และขับเคลื่อน 4 ล้ออัตโนมัติ (Real Time (TM) AWD with E-DPS) เครื่องยนต์ไฮบริด e:HEV (2.0 Hybrid i-MMD)
วัดวิเศษวานิช
วัดวิเศษวานิช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสมอโคน อำเภอบ้านตาก จังหวัดตาก
วัดวิเศษวานิชสร้างขึ้นเป็นวัดตั้งแต่ประมาณ พ.ศ. 2303 ในสมัยอยุธยาตอนปลายถึงกรุงธนบุรี เดิมมีนามเรียกกันว่า วัดหลวง เนื่องจากหลวงหรือทางราชการเป็นผู้จัดสร้างขึ้นมาเป็นวัดแรกของตำบลสมอโคน ต่อมาก็มีผู้เรียกนามวัดนี้ว่า วัดกลาง เนื่องจากวัดตั้งอยู่กลางหมู่บ้านของตำบล วัดตั้งอยู่ริมฝั่งแม่น้ำปิงเป็นร่องน้ำลึกมีการนำสินค้ามาค้าขายจอดเรือพักแรมเป็นประจำ เป็นร่องน้ำลึกพ่อค้าต่างถิ่นนำสินค้ามาค้าขายแลกเปลี่ยนนำเรือจอดพักแรมเป็นประจำ ทำให้ภายหลังได้เปลี่ยนนามวัดมาเป็น "วัดวิเศษวานิช" วัดได้รับพระราชทานวิสุงคามสีมาประมาณ พ.ศ. 2403 ได้รับพระราชทานวิสุงคามสีมาครั้งหลังเมื่อวันที่ 17 มกราคม พ.ศ. 2541
ลีเบิสไลท์
"ลีเบิสไลท์" (Liebesleid) เป็นงานประพันธ์ดนตรีสำหรับบรรเลงด้วยไวโอลินและเปียโน ผลงานของฟริทซ์ ไครส์เลอร์ (ค.ศ. 1875–1962) นักไวโอลินชาวอเมริกันเชื้อสายออสเตรีย ตีพิมพ์ครั้งแรกเมื่อ ค.ศ. 1910 ผลงานชิ้นนี้เป็นหนึ่งในสองผลงานบรรเลงเดี่ยวที่มีชื่อเสียงที่สุดของไครส์เลอร์ คู่กับ ลีเบิสฟร็อยท์ที่ออกเผยแพร่ในเวลาใกล้เคียงกัน โดยชิ้นนี้บรรยายถึงความทุกข์ที่เกิดจากความรักที่ไม่สมหวัง
ไครส์เลอร์เผยแพร่เพลงนี้พร้อมกับอีกสามเพลง คือ Schön Rosmarin, ลีเบิสฟร็อยท์ และ Caprice Viennois โดยอ้างว่าสามชิ้นแรกเป็นผลงานเพลงวอลซ์ที่เพิ่งค้นพบของโจเซฟ แลนเนอร์ (ค.ศ. 1801–1843) คีตกวีชาวออสเตรียผู้ล่วงลับ ส่วน Caprice Viennois นั้นเขาเป็นผู้แต่งเอง แต่แล้วความจริงก็เปิดเผยใน 25 ปีต่อมาเมื่อโอลิน ดาวนส์ นักวิจารณ์ดนตรีของหนังสือพิมพ์นิวยอร์กโพสต์ ส่งโทรเลขอวยพรวันเกิดครบรอบ 60 ปีของไครส์เลอร์ในวันที่ 2 กุมภาพันธ์ ค.ศ. 1935 โดยแกล้งถามว่าดนตรีที่ไครส์เลอร์อ้างว่าเป็นผลงานเก่าที่ถูกค้นพบนั้น จริง ๆ แล้วเขาเป็นคนแต่งเองหรือไม่ ปรากฏว่าไครส์เลอร์กลับยอมรับเขาเป็นผู้แต่งเพลงเหล่านั้นจริง
ยงยุทธ วิชัยดิษฐ
ประวัติ
ยงยุทธ วิชัยดิษฐ เกิดเมื่อวันที่ 15 กรกฎาคม พ.ศ. 2485 ที่อำเภอเมืองสุราษฎร์ธานี จังหวัดสุราษฎร์ธานี เป็นบุตรคนที่สองของสำรวม และพิณพาทย์ ในจำนวนพี่น้อง 7 คน ได้แก่
ในปีพ.ศ. 2566 นายยงยุทธ ได้แจ้งความดำเนินคดี นางสาว ธัญวรินทร์ มาลัย นายจิรวุฒิ (สามีนางสาวธัญวรินทร์) นายพงษ์อนันต์ (บิดานางสาวธัญวรินทร์) และนางธัญวัลย์ (มารดานางสาวธัญวรินทร์)  ในข้อหาฉ้อโกงศาลพิจารณาฝังขังนางสาว ธัญวรินทร์ มาลัยในเวลาต่อมา
การศึกษา
ยงยุทธสำเร็จการศึกษา ชั้นอนุบาล-ประถมศึกษาปีที่ 3 ที่โรงเรียนมานิตานุเคราะห์ จังหวัดสุราษฎร์ธานี, ประถมศึกษาปีที่ 4 โรงเรียนเทศบาลฯ จังหวัดสุราษฎร์ธานี, มัธยมศึกษาปีที่ 1 โรงเรียนสิชลคุณาธารวิทยา อำเภอสิชล จังหวัดนครศรีธรรมราช, มัธยมศึกษาปีที่ 2-6 โรงเรียนอินทรพิสัย จังหวัดสุราษฎร์ธานี, มัธยมศึกษาปีที่ 7-8 โรงเรียนเตรียมอุดมศึกษา, ปริญญาตรี รัฐศาสตรบัณฑิต จุฬาลงกรณ์มหาวิทยาลัย เมื่อปี พ.ศ. 2507, ปริญญาโท รัฐศาสตรมหาบัณฑิต (เกียรตินิยม) จากสถาบันบัณฑิตพัฒนบริหารศาสตร์ เมื่อปี พ.ศ. 2513, ประกาศนียบัตรการปกครองระดับท้องถิ่น วิทยาลัยการปกครอง ประเทศญี่ปุ่น เมื่อปี พ.ศ. 2517, ประกาศนียบัตรหลักสูตรนักปกครองระดับสูง วิทยาลัยการปกครอง เมื่อปี พ.ศ. 2522 และประกาศนียบัตรวางแผนและจัดรูปเมือง สหรัฐอเมริกา เมื่อปี พ.ศ. 2528
รับราชการ
ยงยุทธเริ่มรับราชการเมื่อปี พ.ศ. 2509 ในตำแหน่งปลัดอำเภอชั้นตรี ที่อำเภอท่าชนะ จังหวัดสุราษฎร์ธานี ต่อมาได้โอนไปรับตำแหน่ง ปลัดเทศบาลเมืองภูเก็ต เมื่อปี พ.ศ. 2510 จากนั้นย้ายไปดำรงตำแหน่ง ปลัดเทศบาลในหลายจังหวัด สูงสุดเป็นที่ปลัดเทศบาลชั้นพิเศษ จากนั้นในปี พ.ศ. 2533 ก็ขึ้นเป็นปลัดจังหวัดสงขลาเป็นแห่งแรก หลังจากนั้นเมื่อปี พ.ศ. 2534 ย้ายไปเป็นผู้ตรวจราชการกรมการปกครอง และรองผู้ว่าราชการจังหวัดตรัง ต่อจากนั้น เมื่อปี พ.ศ. 2535 ก็กลับไปดำรงตำแหน่ง รองผู้ว่าราชการ ที่จังหวัดสงขลาอีกครั้ง และเมื่อปี พ.ศ. 2536 ก็ขึ้นสู่ตำแหน่งผู้ว่าราชการ ที่จังหวัดตรังเป็นแห่งแรก แล้วย้ายไปที่จังหวัดนครศรีธรรมราช (นักปกครอง ระดับ 10) แล้วเข้าสู่ส่วนกลาง ขึ้นเป็นรองปลัดกระทรวงมหาดไทย เมื่อปี พ.ศ. 2541 เป็นอธิบดีกรมที่ดิน เมื่อเดือนมีนาคม พ.ศ. 2543 จากนั้นกลับมาเป็นรองปลัดกระทรวงอีกครั้ง ในปี พ.ศ. 2544 แล้วขึ้นเป็นปลัดกระทรวงมหาดไทย เมื่อวันที่ 5 มีนาคม พ.ศ. 2545 เป็นเวลา 8 เดือน จนกระทั่งเกษียณอายุราชการในปีเดียวกัน
งานการเมือง
เมื่อเกษียณอายุราชการแล้ว ยงยุทธเริ่มเข้าสู่งานการเมือง ด้วยการเป็นกรรมการผู้ช่วยรัฐมนตรี ประจำกระทรวงสาธารณสุข (สุดารัตน์ เกยุราพันธุ์) เมื่อวันที่ 18 มีนาคม พ.ศ. 2546 และวันที่ 20 มีนาคม พ.ศ. 2547 จากนั้นเป็นประธานกรรมการ การไฟฟ้านครหลวง เมื่อวันที่ 10 พฤษภาคม พ.ศ. 2548 และประธานกรรมการ กำกับดูแลกิจการไฟฟ้า เมื่อวันที่ 1 ธันวาคม พ.ศ. 2548, ที่ปรึกษารัฐมนตรีว่าการกระทรวงมหาดไทย เมื่อวันที่ 20 กุมภาพันธ์ พ.ศ. 2551 และที่ปรึกษารัฐมนตรีว่าการกระทรวงมหาดไทย (พลตำรวจเอก โกวิท วัฒนะ) เมื่อวันที่ 19 สิงหาคม พ.ศ. 2551
ต่อมาในวันที่ 7 ธันวาคม พ.ศ. 2551 พรรคเพื่อไทยจัดประชุมใหญ่วิสามัญ ครั้งที่ 4/2551 ลงมติเลือกยงยุทธ ซึ่งขณะนั้นรักษาการในตำแหน่งรองหัวหน้าพรรค ขึ้นเป็นหัวหน้าพรรคเพื่อไทย โดยเมื่อวันที่ 9 กันยายน พ.ศ. 2553 เขาประกาศลาออกจากตำแหน่งนี้ โดยให้เหตุผลเพื่อปรับโครงสร้างพรรค ก่อนการเลือกตั้งทั่วไป แต่ภายหลังสมาชิกพรรคลงคะแนนให้ยงยุทธกลับมาดำรงตำแหน่งอีกครั้ง
ยงยุทธได้รับการเลือกตั้งเป็นสมาชิกสภาผู้แทนราษฎร ในประเภทบัญชีรายชื่อของพรรคเพื่อไทย เมื่อวันที่ 2 กุมภาพันธ์ พ.ศ. 2554 และทรงพระกรุณาโปรดเกล้าโปรดกระหม่อม แต่งตั้งเป็นรองนายกรัฐมนตรี และรัฐมนตรีว่าการกระทรวงมหาดไทย ในเวลาต่อมา ระหว่างดำรงตำแหน่งอยู่นั้น เมื่อวันที่ 19 กันยายน พ.ศ. 2554 ทรงพระกรุณาโปรดเกล้าโปรดกระหม่อม พระราชทานเลื่อนยศแก่ยงยุทธจาก "นายกองเอก" ให้เป็นที่ "นายกองใหญ่" ประจำกองอาสารักษาดินแดน
เมื่อวันที่ 28 กันยายน พ.ศ. 2555 ยงยุทธประกาศลาออกจากตำแหน่งรองนายกรัฐมนตรี, รัฐมนตรีว่าการกระทรวงมหาดไทย สมาชิกสภาผู้แทนราษฎร และหัวหน้าพรรคเพื่อไทย เนื่องจาก อ.ก.พ.กระทรวงมหาดไทย ลงมติให้ไล่ออกจากราชการ จึงมีผลกระทบต่อคุณสมบัติทางการเมืองส่วนบุคคลของยงยุทธ ซึ่งอาจจะมีผลกระทบต่อการทำงานของรัฐบาล ทั้งอาจส่งผลทางการเมืองต่อพรรคเพื่อไทย โดยให้มีผลตั้งแต่วันที่ 30 กันยายน ต่อมาในปี พ.ศ. 2561 ยงยุทธได้พ้นจากการเป็นสมาชิกพรรคเพื่อไทย
ก็อตซิลล่า (ภาพยนตร์ พ.ศ. 2557)
ก็อดซิลล่า (Godzilla) เป็นภาพยนตร์แนววิทยาศาสตร์สัตว์ประหลาดจากประเทศอเมริกา ในภาพยนตร์ของก็อตซิลลาซีรีส์ และภาพยนตร์ที่สร้างจากภาพยนตร์กับมอนสเตอร์ญี่ปุ่นในชื่อเดียวกัน และเป็นภาคเริ่มต้นใหม่ (Reboot) ของภาพยนตร์แฟรนไชส์​​เรื่องก็อดซิลล่า สร้างโดย วอร์เนอร์บราเธอร์ส และโตโฮ เป็นภาพยนตร์ก็อตซิลล่าเรื่องที่ 2 ที่ถ่ายทำโดยสตูดิโอสัญชาติอเมริกา ต่อจากก็อตซิลล่า อสูรพันธุ์นิวเคลียร์ล้างโลก ในปี ค.ศ. 1998 โดยกำหนดฉายในวันที่ 16 พฤษภาคม ค.ศ. 2014 และตามด้วยเรื่อง ก็อดซิลล่า 2: ราชันแห่งมอนสเตอร์ ในปี ค.ศ. 2019
เรื่องย่อ
ภายหลังจากการทิ้งระเบิดนิวเคลียร์ที่ฮิโรชิม่า และนางาซากิ เมื่อปี ค.ศ. 1945 การทดลองและใช้ระเบิดนิวเคลียร์ของชาติมหาอำนาจก็ยังคงมีอยู่ต่อไปเรื่อย ๆ ในปี ค.ศ. 1954 รัฐบาลสหรัฐอเมริกาได้รับรายงานถึงสิ่งมีชีวิตขนาดใหญ่ที่อาศัยอยู่ใต้ท้องมหาสมุทร จึงตัดสินใจทำลายมันด้วยระเบิดนิวเคลียร์แต่ปกปิดข่าวของมัน ให้กลายเป็นเพียงแค่ว่าเป็นการทดลองระเบิด
ในปี ค.ศ. 1999 ที่ญี่ปุ่น ดร.โจ โบรดี้ ได้ใช้ชีวิตครอบครัวอยู่ที่นั่น โจ และแซนดร้า ภรรยา เป็นนักวิทยาศาสตร์ผู้เชี่ยวชาญด้านฟิสิกส์นิวเคลียร์ วันหนึ่งเมื่อเกิดเหตุสารกัมมันตภาพรังสีในโรงไฟฟ้านิวเคลียร์รั่วไหลจากเหตุแผ่นดินไหวครั้งใหญ่ โจต้องสูญเสียภรรยาไปในเหตุคราวนั้น ซึ่งเขาเชื่อว่า มันไม่ใช่แผ่นดินไหวธรรมดา แต่มีอะไรบางอย่างเคลื่อนไหวอยู่ใต้ดินโดยใช้การส่งเสียงแบบเอคโค่โลเคชั่น และในปีเดียวกัน ดร.เซริซาว่า นักวิทยาศาสตร์หัวหน้าโครงการนิวเคลียร์ลับของญี่ปุ่น ได้รับรายงานเรื่องการขุดพบฟอสซิลของสิ่งมีชีวิตโบราณขนาดใหญ่ในฟิลิปปินส์ เมื่อเขาได้ไปสำรวจก็พบสารกัมมันตภาพรังสีจำนวนมากเช่นเดียวกับที่พบในญี่ปุ่น
15 ปีผ่านไป ฟอร์ด นาวิกโยธินสหรัฐ ลูกชายเพียงคนเดียวของ โจ ที่รอดชีวิตมาจากเหตุคราวนั้น ได้รับโทรศัพท์แจ้งว่า โจ ถูกจับที่ญี่ปุ่นเนื่องจากพยายามบุกเข้าไปในพื้นที่ ๆ เกิดเหตุ ซึ่งปัจจุบันทางรัฐบาลญี่ปุ่นได้ปิดเป็นเมืองร้างไว้ 15 ปีที่ผ่านมา โจยังคงหมกมุ่นและค้นคว้าเกี่ยวกับเหตุการณ์ครั้งนั้นราวกับเป็นคนสติเสีย ในที่สุดทั้งโจและฟอร์ดก็ได้พบกับความจริง เมื่อได้เข้าไปในโครงการลับของรัฐบาล ที่พยายามปลุกไข่ของ มูโต สัตว์ประหลาดยักษ์ยุคก่อนประวัติศาสตร์ที่กินพลังงานนิวเคลียร์เป็นอาหาร เมื่อมูโตฟักเป็นตัว โจได้เสียชีวิตลง แต่มูโตไม่ได้มีเพียงตัวเดียว แต่ยังมีอีกตัวหนึ่งที่เป็นตัวเมีย และทั้งคู่ก็ส่งเสียงร้องหากัน โดยมี โกจิร่า หรือ ก็อตซิลลา สัตว์ประหลาดยักษ์ตัวเดียวกันกับที่รัฐบาลสหรัฐได้ยิงระเบิดนิวเคลียร์ใส่เมื่อปี ค.ศ. 1954 ดร.เซริซาว่า เชื่อว่ามันออกตามหาและล่ามูโตทั้งคู่ เพื่อควบคุมสมดุลของธรรมชาติ
การผลิต
ภาพยนตร์ร่วมผลิตโดย Legendary Pictures และ Warner Bros. Pictures มีงบประมาณ 160 ล้านดอลลาร์สหรัฐ ที่ได้รับการสนับสนุนทางการเงิน 75% โดย Legendary และ 25 % โดย Warner Bros. เป็นภาพยนตร์แรกที่คุณสมบัติก๊อดซิลล่าแบบใหม่นับตั้งแต่ภาค Godzilla Raids Again ในปี 1959
ก็อตซิลลา 3 มิติ
ในเดือนสิงหาคม ค.ศ. 2004 Yoshimitsu Banno ผู้ที่เคยกำกับภาพยนตร์ภาค ก็อตซิลล่าผจญฮีโดร่า (Godzilla vs. Hedorah) ในปี ค.ศ. 1971 ประกาศว่าเขาได้มีหลักประกันลิขสิทธิ์จากโตโฮ เพื่อให้ ก็อตซิลลา ภาพยนตร์สั้น IMAX 3D ที่ Advanced Audiovisual Productions (AAP) บริษัทผลิตของเขา ภาพยนตร์เรื่องนี้เป็นเรื่องไม่แน่นอนในชื่อ Godzilla 3D to the Max และจะเป็นการสร้างใหม่ของเรื่องราว Godzilla vs. Hedorah ในปี ค.ศ. 2005 นักถ่ายทำภาพยนตร์ชาวอเมริกัน ปีเตอร์ แอนเดอร์สัน ได้ถูกบันทึกอยู่ในโครงการให้เป็นนักถ่ายทำภาพยนตร์ ,หัวหน้าผลภาพเอฟเฟ็ค และโปรดิวเซอร์ร่วม ในปี ค.ศ. 2007 โปรดิวเซอร์ชาวอเมริกันไบรอัน โรเจอร์ส ที่จะลงนามในโครงการหลังจากที่แอนเดอร์สันแนะนำให้เขารู้จักกับ Okuhira และ Banno ในปี ค.ศ. 2007 แอนเดอร์สัน ยังผ่าน เคอร์เนอร์ ออฟติคัล แล้วก็มาอยู่ในคณะกรรมการในการพัฒนาเทคโนโลยี และการผลิตภาพยนตร์ 3 มิติ และด้วยการสนับสนุนของเคอร์เนอร์ ในฤดูใบไม้ร่วงปี ค.ศ. 2007 ทีมงานได้พบกับโตโฮในโตเกียวที่พวกเขาพบอีกครั้งในการเจรจาต่อรองใบอนุญาตของพวกเขากับช่วยให้การเปิดตัวสารคดีความยาว 3 มิติ การผลิตละคร
ในปี ค.ศ. 2008 เคอร์เนอร์ กำลังเผชิญปัญหาทางการเงินที่ขู่ว่าจะยกเลิกการผลิต โรเจอร์ส, แอนเดอร์สัน และจากนั้นผู้อำนวยการนำเสนอ คีธ แจ๊กเก็ต ได้พบกับ Legendary Pictures ที่จะได้รับการสนับสนุนของพวกเขาในการแสดงภาพยนตร์ 3 มิติ ในปี ค.ศ. 2009 เป็นแสงไฟสีเขียวจาก Legendary ที่จะไปสู่การผลิต จากทีมงานฝ่ายผลิต AAP Banno และ Okuhira จะยังคงอยู่ในโครงการเป็นผู้ผลิต ,ผู้บริหาร และโรเจอร์สเป็นผู้ผลิต ในเดือนพฤศจิกายน ค.ศ. 2013 Banno กล่าวว่าเขายังคงวางแผนที่จะทำให้เป็นภาคต่อ Godzilla vs. Hedorah
การฉาย
มีกำหนดออกฉายในโรงภาพยนตร์ทั่วโลกในระบบ 2 มิติ ,3 มิติ และไอแมกซ์ 3 มิติ ที่กำลังเริ่มต้นในวันที่ 14 พฤษภาคม ค.ศ. 2014 กับการเปิดตัวในทวีปอเมริกาเหนือในวันที่ 16 พฤษภาคม และมีกำหนดจะออกฉายในประเทศญี่ปุ่นเมื่อวันที่ 25 กรกฎาคม ค.ศ. 2014 ส่วนวันที่ออกฉายสำหรับประเทศจีนยังไม่ได้รับการประกาศแต่ใดๆ ในสหรัฐอเมริกาภาพยนตร์ได้รับจัดอันดับ PG-13 ด้วยความระมัดระวังสำหรับ ลำดับที่รุนแรงของการทำลาย ,ทำร้ายร่างกาย และสิ่งมีชีวิตที่ใช้ความรุนแรง
ที่สุด ก็อตซิลล่าทำรายได้ไปทั้งหมด $529,1ล้านเหรียญ จากการฉายทั่วโลก นับเป็นภาพยนตร์ที่ทำรายได้มากที่สุดเป็นอันดับ 10 ในปี ค.ศ. 2014
จิตรกรรมตะวันตก
จิตรกรรมตะวันตก (Western painting) ประวัติของจิตรกรรมตะวันตกเป็นประวัติที่ต่อเนื่องกันมาจากการเขียนภาพตั้งแต่ก่อนยุคกลางหรือศิลปะของกรีกและโรมัน เริ่มแรกการเขียนภาพเป็นแบบศิลปะแสดงลักษณ์ (Representational art) และลวดลายแบบกรีกและโรมันมาจนถึงคริสต์ศตวรรษที่ 20 จึงวิวัฒนาการมาเป็นศิลปะนามธรรม (Abstract art) และศิลป์มโนทัศน์ (Conceptual art)
การวิวัฒนาการของจิตรกรรมตะวันตกคล้ายคลึงกับการวิวัฒนาการของจิตรกรรมตะวันออกโดยทั่วไปในสองสามร้อยปีหลัง ศิลปะแอฟริกา, ศิลปะอิสลาม, ศิลปะอินเดีย, ศิลปะจีน, และศิลปะญี่ปุ่น แต่ละอย่างที่กล่าวมาต่างก็มีอิทธิพลสำคัญต่อศิลปก และในที่สุดศิลปะก็กลับไปมีอิทธิพลต่อศิลปะตะวันออก